



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2019

Ca urmare a notificării adresate de **CUPOLA COMSERV SRL –** cu sediul în mun. Suceava, str. Calea Unirii, nr. 92, bloc 61, sc. A, etaj 1, ap. 4, județul Suceava, **privind planul/ programul PUZ ”Desființare construcție anexa C2 și Introducere în intravilan în vederea construirii de anexe de depozitare și spălătorie auto”**, în comuna Pătrăuți, județul Suceava, înregistrată la APM Suceava cu nr. 15694/03.12.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 16.12.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în baza avizului favorabil al Direcției de Sănătate Publică Județeană Suceava;
  + în baza avizului favorabil al Inspectoratului pentru Situații de Urgență "Bucovina" al Județului Suceava;
  + în baza avizului favorabil al Sistemului de Gospodărie a Apelor Suceava;
  + în lipsa comentariilor motivate din partea publicului interesat,

**decide:**

**Planul PUZ ”Desființare construcție anexa C2 și Introducere în intravilan în vederea construirii de anexe de depozitare și spălătorie auto”**, în comuna Pătrăuți, județul Suceava, **titular CUPOLA COMSERV SRL –** cu sediul în județul Suceava, mun. Suceava, str. Calea Unirii, nr. 92, bloc 61, sc. A, etaj 1, ap. 4, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 16672 mp, format din 2 parcele, 33164 și 33847 este situat în extravilanul comunei Pătrăuți, conform Certificatului de Urbanism nr. 99/23.10.2019 eliberat de primăria comunei Pătrăuți și este proprietatea CUPOLA COMSERV SRL. Pe amplasament există 3 constructii – anexe depozitare (hale) din care două cu autorizație de construire (C1 și C3) și una propusă spre demolare (C2) – fără autorizație de construire.

Folosința actuală a terenului este curți construcții și arabil.

**Vecinătăți:**

Nord – drum de exploatare provizoriu (neutilizat);

Sud – drum de acces (domeniul public);

Est – proprietăți private;

Vest – proprietăți private;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se propune introducerea terenului în intravilanul localității în scopul construirii de anexe pentru depozitare, spălătorie auto și funcțiuni complementare.

**Indici urbanistici :**

**POT propus: 40,00 % CUT propus: 1,2**

**Regim maxim înălţime: S+P+1E/M**

Suprafața construită

(existent+propus): 6670,00 mp

Suprafața circulaţie carosabilă,

pietonală şi parcaje: 5834,00 mp

Suprafața spații verzi: 4168,00 mp

Locuri de parcare: 10

Funcțiuni permise:

- hale de producție (prestări servicii) și depozite pentru materiale care nu au impact asupra oamenilor (ex: service auto, depozite materiale de construcție, spălătorii auto);

- activități productive nepoluante, distribuție și depozitare bunuri nepoluante;

- sere pentru cercetare sau pentru producţie, cu serviciile specifice aferente.

Funcțiuni interzise:

- sunt interzize construirea depozitelor pentru deșeuri (de orice natură), a substanțelor toxice sau alte materiale care pot crea poluarea mediului, aerului, solului și apei.

- se interzice localizarea unităţilor care nu se înscriu în profilul zonei sau pot incomoda funcţionarea acesteia;

- se interzice localizarea activităţilor poluante şi care prezintă risc tehnologic;

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă potabilă a obiectivului se va realiza în sistem individual prin intermediul unui puț forat.

**Canalizare**

Apele uzate menajere vor fi dirijate prin intermediul conductelor către bazinul vidanjabil și/sau ministație de epurare.

**Alimentarea cu energie electrică**

Alimentarea cu energie electrică a obiectivului se va face de la rețelele publice existente în zonă, prin intermediul unui branșament electric, ale cărui caracteristici tehnice se vor stabili de către furnizorul de electricitate pe baza avizului tehnic de racordare (la solicitarea beneficiarului).

**Alimentarea cu căldură**

Alimentarea cu căldură a spațiilor se va realiza prin intermediul centralelor termice care vor funcționa cu combustibil solid sau energie electrică.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va realiza din drumul de acces existent în partea de sud a amplasamentului. Se propune amenajarea drumului de acces, până la o lățime de 7,00 m cu posibilitatea realizării de trotuare pietonale de minim 1,00 m lățime pe ambele laturi, precum și rigole pentru scurgerea apei pluviale.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 29.11.2019 și 02.12.2019, până la luarea deciziei de încadrare nu au fost semnalate observații din partea publicului.

În urma publicării din data de 13.03.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |